8. számú melléklet

Nyilatkozat
Alulírott, név: ____________________ (születési hely és idő: ____________________; anyja neve: ____________________) kijelentem, hogy az eljárás során megadott személyes adataim kezelésével összefüggésben a mellékelt adatkezelési tájékoztatóban foglaltakat megismertem és tudomásul vettem.

____________________, 20__. __________ hónap __. nap

____________________
Bejelentő/A bejelentésben érintett


Adatkezelési tájékoztató
1. Adatkezelő
Magyar Agrár- és Élettudományi Egyetem (képviseli: Dr. Gyuricza Csaba rektor; e-mail címe: adatvedelem@uni-mate.hu; telefonszáma: 06-28-522-000; honlapja: www.uni-mate.hu; székhelye: 2100 Gödöllő, Páter Károly u. 1.; levelezési címe: 2103 Gödöllő, Pf. 303.; adószáma: 19294784-4-44; adatvédelmi tisztviselőjének neve: Györe Bence; elérhetősége: dpo@uni-mate.hu), a továbbiakban: Egyetem.

2. Jogszabályi háttér
· AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: GDPR)
· 1995. évi LXVI. törvény a köziratokról, a közlevéltárakról és a magánlevéltári anyag védelméről (a továbbiakban: Ltv.)
· A vonatkozó ágazati jogszabályok gyűjteménye a Szabályzat 14-15. §-ában található

3. A kezelt személyes adatok köre, az adatkezelés célja, jogalapja és időtartama
· Adatkezelő a  Szabályzatban és a vonatkozó mellékletekben meghatározott személyes adatait kezeli.
· Az adatkezelés célja az Egyetemen létrehozott szellemi alkotások nyilvántartásához és bejelentéséhez kapcsolódó ügyek (befogadás, felülvizsgálat, iparjogvédelmi eljárások lefolytatása, feltalálói és/vagy nemesítői jutalékok kifizetése stb.) kezelése a Szabályzatban foglaltak szerint.
· Az adatkezelés jogalapja az Egyetem közérdekű feladatának ellátása [GDPR 6. cikk (1) e)].
· Az adatkezelés időtartama az Egyetem Ltv. rendelkezéseivel összhangban kiadott Iratkezelési Szabályzata szerint (irattári terv 4-7) 15 év. Ezt követően az iratok az Egyetemi Levéltárba kerülnek tudományos célból, valamint közérdekű archiválás céljából, és nem selejtezhetők [GDPR 89. cikk].



4. Az adatok tárolása, adatbiztonság
· Az Egyetem az elektronikusan kezelt adatokat saját szerverén tárolja. A technika mindenkori fejlettségére tekintettel megfelelő műszaki, szervezési és szervezeti intézkedésekkel, valamint szerverszintű és alkalmazásszintű védelmi eljárásokkal gondoskodik az adatkezelés biztonságáról és személyes adatainak a védelméről. Az adatok kezelése során az alábbi adatfeldolgozókat veszi igénybe:
· elektronikus levelezőrendszer (Outlook): Microsoft Magyarország Kft. székhelye: 1031 Budapest, Graphisoft Park 3., adószáma: 10836653-2-44, cégjegyzékszáma: 01-09-262313.
· elektronikus iratkezelő rendszer (Poszeidon): SDA Informatika Zrt. székhelye: 1111 Budapest, Budafoki út 59., adószáma: 11684057-2-43, cégjegyzékszáma: 01-10-140314.
· A papír alapon (postán, személyesen) beérkező dokumentumokat zárható szekrényben tárolja.
· Személyes adatait bizalmasan kezeli, azokhoz kizárólag a Szabályzat 16. §-ában, valamint 2.2. fejezetében meghatározott személyek és szervezeti egységek  férhetnek hozzá, célhoz kötötten, a munkájuk ellátásához szükséges mértékben.
· Személyes adatai a megfelelő, törvényben előírt eljárások lefolytatásához szükséges mértékben szabadalmi és ügyvivő irodák, hivatalok, mint harmadik felek részére továbbításra kerülhetnek (pl. SZTNH, NÉBIH, EPO, CPVO, WIPO stb.)

5. Érintetti jogok
Ön jogosult
· tájékoztatást kérni az adatkezelésről,
· hozzáférést kérni személyes adataihoz (pl. másolat formájában), továbbá
· kérheti személyes adatainak helyesbítését (módosítását, kijavítását vagy kiegészítését),
· adatainak törlését,
· az adatkezelés korlátozását (pl. az adatok zárolását).
· és tiltakozhat az adatkezelés ellen a saját helyzetével kapcsolatos okokból, vagy amennyiben az adatkezelés az Ön akarata ellenére történik, és vitatja annak jogos okát.
Kérelme a beérkezésétől számított egy hónapon belül elbírálásra kerül. Kérelme teljesíthetősége függ az eljárás szakaszától, illetve uniós vagy tagállami jog eltérést állapíthat meg a fenti jogokat illetően [GDPR 89. cikk (2), (3)].

6. Jogorvoslati lehetőségek
· Ön a hatósági vagy bírósági eljárás kezdeményezése előtt az adatkezeléssel kapcsolatos panasz esetén – a felmerült probléma minél gyorsabb megoldása érdekében – az Egyetem adatvédelmi tisztviselőjéhez (ld. 1. pont) fordulhat.
· Ön a jogainak érvényesítése érdekében a Nemzeti Adatvédelmi és Információszabadság Hatósághoz (e-mail címe: ugyfelszolgalat@naih.hu; telefonszáma: 06-1-391-1400; fax száma: 06-1-391-1410; honlapja: www.naih.hu; székhelye: 1055 Budapest, Falk Miksa u. 9-11.; levelezési címe: 1363 Budapest, Pf.: 9.), illetve bírósághoz fordulhat. A per elbírálása a törvényszék hatáskörébe tartozik. A per – az Ön választása szerint – a lakóhelye vagy tartózkodási helye szerint illetékes törvényszék előtt is megindítható.
